《赠别若虚》
宋代·释德洪

残暑霁严威，新凉酿归思。梦惊闻松声，两鬓到万事。

中情怯离别，此别仍对子。追惟初识面，宁复讣有此。

明朝舟洞庭，惊浪银山起。醉眼失湘楚，妙语淩淮泗。

我如浮水叶，遇坎当自止。行将看荆山，归老鹿门寺。

今不欠无言，但是欠一死。淮山有奇逸，要是天下士。

若问寂音老，烦君一举似。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。